Likumprojekts

**Grozījumi Notariāta likumā**

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27. nr.; Latvijas Republikas Saeimas un Ministru Kabineta Ziņotājs, 1996, 15. nr.; 2002, 23. nr.; 2003, 14. nr.; 2004, 23. nr.; 2008, 3. nr.; 2009, 3. nr.; Latvijas Vēstnesis, 2010, 183. nr.; 2013, 21., 112. nr.; 2014, 98., 228. nr.; 2015, 245. nr.; 2017, 231. nr.; 2018, 57., 220., 225. nr.; 2019, 240. nr.) šādus grozījumus:

1. Aizstāt 38. panta pirmajā daļā vārdus "kuras uzraudzībai viņš pakļauts" ar vārdiem "pie kuras viņš pastāv".

2. Izteikt 205. pantu šādā redakcijā:

"**205.** Zvērināta notāra amata darbību uzraudzību veic rajona (pilsētas) tiesa Civilprocesa likumā noteiktajā kārtībā."

3. Izslēgt 206. un 206.1 pantu.

4. Papildināt pārejas noteikumus ar 37. punktu šādā redakcijā:

"37. Sūdzības par zvērināta notāra rīcību amata pienākumu izpildē, kā arī sūdzības par atteikšanos izpildīt šos pienākumus, kas līdz dienai, kad stājas spēkā grozījumi šā likuma 38. un 205. pantā un attiecībā uz šā likuma 206. un 206.1 panta izslēgšanu, atbilstoši šim likumam iesniegtas apgabaltiesā, šajā likumā noteiktajā kārtībā, kāda bija spēkā līdz grozījumu spēkā stāšanās dienai, izskata apgabaltiesa, kurai sūdzība iesniegta."

Likums stājas spēkā vienlaikus ar Likumu par fiziskās personas atbrīvošanu no parādsaistībām.

Ministru prezidenta biedrs,

tieslietu ministrs

J. Bordāns